OpenLLM-France/wikimedia huggingface dataset:
# Bucey-lès-Traves

Bucey-lès-Traves és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 98 habitants.

## Demografia
### Població

El 2007 la població de fet de Bucey-lès-Traves era de 98 persones. Hi havia 44 famílies, de les quals 12 eren unipersonals (4 homes vivint sols i 8 dones vivint soles), 16 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 44 eren l'habitatge principal de la família, 14 eren segones residències i 3 estaven desocupats. 56 eren cases i 4 eren apartaments. Dels 44 habitatges principals, 38 estaven ocupats pels seus propietaris i 6 estaven llogats i ocupats pels llogaters; 2 tenien dues cambres, 6 en tenien tres, 14 en tenien quatre i 22 en tenien cinc o més. 37 habitatges disposaven pel capbaix d'una plaça de pàrquing. A 20 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bucey-lès-Traves el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 12 | 50 a 54 | 4 |
| 4 | 45 a 49 | 4 |
| 0 | 40 a 44 | 4 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 69 persones, 47 eren actives i 22 eren inactives. De les 47 persones actives 44 estaven ocupades (24 homes i 20 dones) i 3 estaven aturades (2 homes i 1 dona). De les 22 persones inactives 8 estaven jubilades, 8 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa immobiliària.
L'únic servei als particulars que hi havia el 2009 era una agència immobiliària.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Bucey-lès-Traves a l'INSEE.
* Évolution et structure de la population Fitxa amb el detall de dades de Bucey-lès-Traves a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Alberto Baeza

Alberto Baeza Mena (6 de desembre de 1938) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1962.
Fou jugador a la North American Soccer League a San Diego Toros.

## Referències

* ↑ 1962 FIFA World Cup Chile Arxivat 2011-07-27 a Wayback Machine.
* ↑ Alberto Baeza Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
* ↑ «Alberto Baeza». NASLJerseys.com. [Consulta: 16 desembre 2017].
# Borghetto di Borbera

Borghetto di Borbera és un municipi situat al territori de la província d'Alessandria, a la regió del Piemont, (Itàlia).
Limita amb els municipis de Cantalupo Ligure, Dernice, Garbagna, Grondona, Roccaforte Ligure, Sardigliano, Stazzano i Vignole Borbera.
Pertanyen al municipi les frazioni de Castel Ratti, Cerreto, Cerreto di Molo, Cerreto Ratti, Liveto, Molo Borbera, Monteggio, Persi, Rivarossa, San Martino, Sorli i Torre Ratti.

## Galeria

* Vista del poble
* Castell de Torre Ratti
* Església de S.Víctor
* Localització del municipi de Borghetto di Borbera a la prov. d'Alessandria (Piemont)
# Božena Benešová

Božena Benešová (30 de novembre de 1873, Nový Jičin-8 d'abril de 1936, Praga) fou una escriptora txeca. Filla d'advocat, va viure la infància i la joventut a Napajedla, a prop de Uherské Hradiště. Es casà amb Josef Beneš, treballador del ferrocarril. A la ciutat de Frenštát, als peus dels Beskydy, conegué l'escriptora Růžena Svobodová, que li va oferir la seva amistat, formació literària d'estil impressionista i va contribuir a mitigar la seva timidesa. El 1908 es trasllada a Praga. Escriu les obres Verše věrné i proradné de 1909, Tři providky de 1914 i Don Pablo, don Pedro a Věra Lukášová, obra adaptada per a teatre i cinema en mans del director E. F. Burian, en què l'escriptora afronta els problemes de la infància i pubertat. Amb la força vital de Růžena Svobodová va escriure l'obra Clověk ('L'home') de 1919 i 1920. Poques hores després d'acabar-lo va morir la seva gran amiga Růžena. Posteriorment va escriure la trilogia El cop, Flames subterrànies i Arc de Sant Martí tràgic. D'aquesta trilogia, la més interessant és la primera part, Úder ('El cop'), en què narra la moral que es vivia a Bohèmia i Moràvia durant la Primera Guerra mundial de 1914-1918. El seu realisme fa pensar que la figura de Slávek, protagonista patriòtic masculí, està relacionat amb el periodista txec Kotek, mort el setembre de 1914.

## Bibliografia

* González Porto-Bompiani (coord). Diccionario de autores, vol I. Montaner y Simón,S.A. 1963. Núm. Registre: M 3843-63. Dipòsit legal: B 20872-63(I).
* González Porto-Bompiani (coord). Diccionario literario, vol V. Montaner y Simón,S.A. 1959. Dipòsit legal:B 1.352-1959.
# Buch (Schaffhausen)

Buch és un municipi del cantó de Schaffhausen (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
Viccionari
# Atlantic Beach (Florida)

Atlantic Beach és una població dels Estats Units a l'estat de Florida. Segons el cens del 2000 tenia 13.368 habitants.

## Demografia

Segons el cens del 2000, Atlantic Beach tenia 13.368 habitants, 5.623 habitatges, i 3.643 famílies. La densitat de població era de 1.383,8 habitants per km².
Dels 5.623 habitatges en un 28,2% hi vivien nens de menys de 18 anys, en un 48,9% hi vivien parelles casades, en un 12,4% dones solteres, i en un 35,2% no eren unitats familiars. En el 26,5% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,5% tenia menys de 18 anys, un 7% entre 18 i 24, un 30,9% entre 25 i 44, un 24,3% de 45 a 60 i un 15,4% 65 anys o més.
L'edat mediana era de 39 anys. Per cada 100 dones de 18 o més anys hi havia 91,2 homes.
La renda mediana per habitatge era de 48.353 $ i la renda mediana per família de 53.854 $. Els homes tenien una renda mediana de 37.438 $ mentre que les dones 27.321 $. La renda per capita de la població era de 28.618 $. Entorn del 5,7% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atlantic Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Atlantic Beach». American Fact Finder. Oficina del Cens dels Estats Units, 12-01-2010.
# Alberto Benito Guerrero

Alberto Benito Guerrero (Madrid, 3 de març de 1975) va ser un ciclista espanyol que fou professional entre el 2000 i el 2006.

## Palmarès

* 1999
** Vencedor d'una etapa del trofeu de la Diputació d'Alacant
** Vencedor d'una etapa de la Setmana aragonesa
* 2001
** Vencedor d'una etapa de la Volta a l'Alentejo
* 2003
** 1r al Trofeu RDP-Algarve
** Vencedor d'una etapa de la Volta a Portugal
** Vencedor d'una etapa del Gran Premi Internacional Paredes Rota dos Móveis
** Vencedor d'una etapa del Gran Premi Internacional CTT Correios de Portugal
** Vencedor d'una etapa de la Volta a les Terres de Santa Maria da Feira
* 2004
** Vencedor d'una etapa de la Volta a l'Alentejo
** Vencedor d'una etapa de la Volta a l'Algarve
** Vencedor d'una etapa del Trofeu Joaquim Agostinho
** Vencedor d'una etapa de la Volta a les Terres de Santa Maria da Feira
* 2006
** Vencedor d'una etapa de la Volta a l'Alentejo

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Blhovce

Blhovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1240.
# Bartomeu Cabot Perelló

Bartomeu Cabot Perelló (Palma, Mallorca, 1949) és un pintor, dibuixant i artífex d'accions artístiques. És un membre destacat de la Nova Plàstica Mallorquina.
Cabot es formà a l'Escola d'Arts i Oficis de Palma a partir del 1964 i entrà en contacte amb joves artistes mallorquins compromesos ideològicament amb una voluntat de canvi, lligant-se a les tendències conceptuals. Participà en la fundació del grup Bes el 1970 i el 1973 exposà a la galeria 4 Gats de Palma a la mostra Ensenya 1. El 1974 participà en la creació del grup Criada 74, que abandonà uns anys després arran d'una polèmica interna. El 1975 es convertí en membre de l'equip editor de la publicació Neon de Suro, juntament amb els germans Andreu i Steva Terrades i amb Sara Gibert, i es participà en totes les exposicions en què es presentà la publicació fins al 1982. El 1976 convertí l'estudi que compartia amb Joan Palou en el grup Taller Llunàtic, amb el qual participà en accions i happenings de caràcter provocador que tenien la intenció de renovar el panorama cultural de Mallorca dominat aleshores per l'oficialisme més ranci. El Museu d'Art Contemporani de Barcelona, MACBA, té exemplars de Neon de Suro i Correu de son Coc, publicació de divulgació de l'ideari del Taller Llunàtic.

## Referències

* ↑ Diccionari del teatre a les Illes Balears. 1. ed. Palma: Lleonard Muntaner, Editor, 2003-. ISBN 84-95360-71-3.
* ↑ «Cabot, Bartomeu». MACBA Museu d'Art Contemporani de Barcelona. [Consulta: 23 desembre 2021].
# Bosquerola dels tepuis

La bosquerola dels tepuis (Myioborus castaneocapilla) és un ocell de la família dels parúlids (Parulidae).

## Hàbitat i distribució

Habita la selva pluvial als tepuis del sud i est de Veneçuela, oest de Guyana i l'extrem nord del Brasil.

## Referències

* ↑ «Bosquerola dels tepuis». Cercaterm. TERMCAT, Centre de Terminologia. Rev. 20/01/2023(català)
# Buchanan (Dakota del Nord)

Buchanan és una població dels Estats Units a l'estat de Dakota del Nord. Segons el cens del 2000 tenia 77 habitants.

## Demografia

Segons el cens del 2000, Buchanan tenia 77 habitants, 27 habitatges, i 19 famílies. La densitat de població era de 371,6 hab./km².
Dels 27 habitatges en un 40,7% hi vivien nens de menys de 18 anys, en un 66,7% hi vivien parelles casades, en un 3,7% dones solteres, i en un 29,6% no eren unitats familiars. En el 22,2% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,47.
Per edats la població es repartia de la següent manera: un 31,2% tenia menys de 18 anys, un 6,5% entre 18 i 24, un 41,6% entre 25 i 44, un 10,4% de 45 a 60 i un 10,4% 65 anys o més.
L'edat mediana era de 34 anys. Per cada 100 dones de 18 o més anys hi havia 112 homes.
La renda mediana per habitatge era de 53.333 $ i la renda mediana per família de 60.000 $. Els homes tenien una renda mediana de 32.292 $ mentre que les dones 23.750 $. La renda per capita de la població era de 18.024 $. Cap de les famílies i l'1,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Buchanan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Buchanan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Alphonse Didier-Nauts

Alphonse Didier-Nauts va ser un ciclista belga, que competí de manera amateur. Especialista en la pista, va aconseguir el Campionat del món de velocitat de 1900.

## Palmarès

* 1900
** Campió del món amateur en Velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Atlantic Beach

«Atlantic Beach» té aquests significats:
* Atlantic Beach (Carolina del Nord)
* Atlantic Beach (Carolina del Sud)
* Atlantic Beach (Florida)
* Atlantic Beach (Nova York)
* East Atlantic Beach, concentració de població designada pel cens dels Estats Units a l'estat de Nova York.
# Bòbila (desambiguació)

«Bòbila» té aquests significats:
* Bòbila, forn d'una teuleria o d'una fàbrica de maons;
* Bòbila de Sugranyes, jaciment arqueològic dins el terme de Reus;
* La Bòbila, centre cultural de titularitat municipal de l'Hospitalet de Llobregat;
* Aiguamolls de la Bòbila, terreny pantanós dins el municipi de Santpedor.
# Balistoides conspicillum

Balistoides conspicillum és un peix teleosti de la família dels balístids i de l'ordre dels tetraodontiformes.
Pot arribar als 50 cm de llargària total.
Es troba des de les costes de l'Àfrica oriental fins a Durban (Sud-àfrica), Indonèsia, Samoa, sud del Japó i Nova Caledònia.

## Referències

* ↑ The Taxonomicon (anglès)
* 1 2 FishBase (anglès)
# Bosquerola emmascarada d'Altamira

La bosquerola emmascarada d'Altamira (Geothlypis flavovelata) és un ocell de la família dels parúlids (Parulidae).

## Hàbitat i distribució

Habita aiguamolls de Mèxic oriental, al sud del Tamaulipas, est de San Luis de Potosí i nord de Veracruz.

## Referències

* ↑ «Bosquerola emmascarada d'Altamira». Cercaterm. TERMCAT, Centre de Terminologia. Rev. 20/03/2022(català)
# Atlanta United FC

L'Atlanta United Football Club és un club de futbol nord-americà amb seu a la ciutat d'Atlanta, Geòrgia, Estats Units. Va ser fundat el 2014 i des de l'any 2017 juga a la Major League Soccer, la lliga de futbol més important del país. El seu estadi és el Mercedes-Benz Stadium.

## Història
### Fundació

La ciutat d'Atlanta era l'àrea metropolitana més gran sense un club de la Major League Soccer. Amb la idea d'ampliar la lliga, el propietari de l'Atlanta Falcons, Arthur Blank, va presentar una licitació per una de les franquícies que es van planificar per a l'expansió de la Major League Soccer el 2008. Els primers intents de portar un equip de la MLS a Atlanta es van produir el 2009, però van fracassar a causa de la falta d'un projecte d'estadi, però la construcció de l'Atlanta Falcons nou Mercedes-Benz Stadium es va fer més factible i, finalment, el 16 d'abril de 2014, Blank va anunciar que la MLS havia concedit una franquícia d'expansió al seu grup per començar a jugar la temporada 2017.

### Temporada inaugural

La temporada 2017 va estar marcada com la temporada inaugural de l'Atlanta United. El primer partit de la temporada regular de l'Atlanta a la MLS es va disputar el 5 de març de 2017 a l'estadi Bobby Dodd d'Atlanta amb 55.297 assistents. Yamil Asad va marcar el primer gol de la història de l'equip en una derrota de 1-2 contra els New York Red Bulls.

### Campions (2018)

El 2018, després d'una temporada espectacular amb Tata Martino d'entrenador, l'Atlanta United va alçar la Copa MLS guanyant al Portland Timbers per 2 a 0 davant de 73.019 espectadors.

## Uniforme

Els colors usats per l'Atlanta United són el vermell i el negre, amb detalls de color or (colors usats pels Falcons quan es va fundar el 1966). El negre és un símbol de força i poder, el vermell representa l'orgull i la passió, i l'or demana un compromís amb l'excel·lència.
* Uniforme titular: Samarreta amb franges vermelles i negres amb lletres en daurat, pantalons i mitges negres.
* Uniforme alternatiu: Samarreta blanca amb ratlles horitzontals taronges molt fines, pantalons i mitges taronges o blanques.

## Palmarès

* Copa MLS (1): 2018.

## Referències

* ↑ «Boxscore: Atlanta United FC vs. New York Red Bulls» (en anglès). Major League Soccer, 06-03-2017.
* ↑ «Former Crew GM, current Falcons VP confident Blank, MLS will be fruitful combo» (en anglès). Planet Futbol, 23-04-2014. Arxivat de l'original el 2014-04-23. [Consulta: 30 juliol 2018].
* ↑ «About the club» (en anglès). Atlanta United FC. Arxivat de l'original el 2021-04-25. [Consulta: 30 juliol 2018].

## Enllaços externs

* Pàgina oficial (anglès)
* Twitter oficial (anglès)
* Facebook oficial (anglès)
# Ash-Sharqiyah

Ash-Sharqiyah és el nom dels següents llocs:
* Divisió administrativa d'Oman, vegeu al-Sharkiyya
* Estat del Sudan (1991-1993), vegeu Estat de Kassala
# Barraca de la Tancada (Amposta)

La Barraca de la Tancada és una construcció popular del municipi d'Amposta inclosa en l'Inventari del Patrimoni Arquitectònic de Catalunya.

## Descripció

Edifici aïllat, al costat del canal a la zona de la Tancada. Té una planta rectangular (4,70 x 3,20m.), amb una alçada de 2,5m.
Les parets estan fetes amb canya, sorra, sac al damunt i emblanquinades després. La porta està a un flanc, gairebé centrada, i una petita finestra al costat de la dreta. El sostre té una carena reforçada feta de canya i barro. Una tela sobreposada al sud la protegeix. La xemeneia, amb una alçada de 3 metres, està feta d'obra.

## Història

Es tracta d'un edifici preparat com a habitatge, bastit cap als anys 70. De tipologia constructiva tradicional està amb relació amb un costum més estès al País Valencià.
El tipus arquitectònic de la barraca es diu que prové del món ibèric, si bé fins al segle xv no apareix documentació gràfica al respecte (retrat de Santa Rosa atribuït al Mestre de Cabanes).
Aquestes edificacions s'emmarquen dins la mena d'habitatge dispers rural del mediterrani que té unes característiques ben definides: planta baixa, dissociació de l'espai domèstic (interior: lloc de refugi/exterior: treball), no cohabitació amb les bèsties de treball.
La seva evolució ve donada per la solució constructiva de murs i cobertes, i per l'estructuració interna.

## Referències

* 1 2 3 4 5 6 «Barraca de la Tancada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Alicia Delibes Liniers

Alicia Delibes Liniers (Madrid, 28 d'abril de 1950) és una professora d'educació secundària i política espanyola.

## Biografia

Nascuda el 28 d'abril de 1950, és neboda biològica de l'escriptor Miguel Delibes i és descendent per part materna de Jacques de Liniers, comte de Buenos Aires i virrei del Riu de la Plata durant el regnat de Carlos IV.
El 1972 es va llicenciar en Ciències Matemàtiques a la Universitat Complutense de Madrid. En la seva joventut, durant els anys 70, va simpatitzar amb l'anarquisme i el maoisme, igual que un dels seus mentors, Federico Jiménez Losantos, amb el qual més tard començaria a col·laborar a la Cope i a Libertad Digital. És professora de matemàtiques d'educació secundària. Posteriorment va donar el salt a la política: primer com a directora general d'Ordenació Acadèmica i després com viceconsellera d'Educació de la Comunitat de Madrid (entre juny de 2007 i juny de 2015), a les ordres de Lucía Figar.
Va ser la candidata número 70 en la llista de Partit Popular (PP) per a les eleccions a l'Assemblea de Madrid de 2007 i no va resultar escollida membre del parlament autonòmic. No obstant això, després de córrer llista per la renúncia de Paloma Martín Martín, va obtenir l'acta de diputada de la viii legislatura el 19 de juliol de 2007.
En les eleccions autonòmiques de 2011 va renovar la seva acta de parlamentària, exercint el càrrec durant el transcurs de la ix legislatura de l'Assemblea de Madrid.
Va ser escollida regidora de l'Ajuntament de Madrid dins de la llista del PP encapçalada per Esperanza Aguirre a les municipals de 2015 i va renunciar a la seva acta de regidora el juny de 2017. Està casada amb Regino García-Badell, nebot de Carlos Arias Navarro, antic cap de Gabinet d'Esperanza Aguirre.
Alfredo Grimaldos la considera «la principal responsable de la destrucció de l'escola pública a la Comunitat de Madrid».

## Referències

* ↑ «Ilma. Sra. D.ª Alicia Delibes Liniers». Asamblea de Madrid. Arxivat de l'original el 2018-08-12. [Consulta: 30 març 2019].
* 1 2 3 4 5 Escolar, Ignacio «La meritocracia liberal». eldiario.es, 29-09-2014.
* 1 2 3 Domingo, Marta R. «Alicia Delibes renuncia a su acta como concejal del PP en el Ayuntamiento de Madrid». ABC, 29-09-2014.
* ↑ «Promesa o juramento ante el Pleno de la Asamblea de Madrid, de fecha 19 de julio de 2007, por el que adquiere la plena condición de Diputada de la Asamblea la Ilma S.ª D.ª Alicia Delibes Liniers, del Grupo Parlamentario Popular, en sustitución por renuncia de la Ilma. S.ª D.ª Paloma Martín Martín». Boletín Oficial de la Asamblea de Madrid, 11, 26-07-2007. Arxivat de l'original el 2018-01-24. ISSN: 1131-7043 [Consulta: 30 març 2019]. Arxivat 2018-01-24 a Wayback Machine.
* ↑ Grimaldos, Alfredo. Esperanza Aguirre: la lideresa. Tres Cantos: Ediciones Akal, p. 14. ISBN 978-84-96797-23-9.
# Bívia ibèrica

La bívia ibèrica (Chalcides bedriagai) és una espècie de saure de la família dels escíncids de dimensions petites. Pertany a la família dels escíncids, rèptils escatosos proveïts d'extremitats molt petites, o bé totalment absents. Es troba al sud de Catalunya i País Valencià, així com a altres llocs del centre i el sud de la península Ibèrica de forma molt puntual. No es troba al nord de l'Ebre. S'ha descrit una subespècie: C. bedriagai pistaciae.

## Morfologia i costums

Les bívies ibèriques tenen el tronc molt allargat i el cap aixafat. Arriben a una talla màxima de tan sols 16 cm. Tot i que semblen una sargantana, tenen les potes tan xicotetes que a penes són funcionals. Hi ha cinc ditets a cada pota.
Generalment diürnes i actives fins al vespre, són animalets molt tímids que s'amaguen immediatament quan se senten en perill. Les bívies habiten a la sorra, preferentment en llocs amb vegetació dispersa d'arboç i matoll sec. Són carnívores; mengen petits llimacs, insectes, aranyes i cuques bola i els agrada molt furgar forats. Les femelles són vivípares.

## Ecologia

Les poblacions de bívies ibèriques estan disminuint ràpidament. Entre les amenaces a aquesta espècie, cal mencionar la modificació del seu hàbitat per l'edificació i urbanització gairebé contínua de la zona costanera del País Valencià. A aquestes pressions, s'afegeix la proliferació del porc senglar en altres llocs.

## Referències

* ↑ «El País Valencià - Espais naturals protegits». Arxivat de l'original el 2009-08-22. [Consulta: 23 febrer 2009].
* ↑ Fragment: Animals endèmics
* Pleguezuelos, J. et al (2005). Chalcides bedriagai. Llista Vermella de la UICN, Unió Internacional per a la Conservació de la Natura, 2006. Consultat el (en anglès).

## Vegeu també

* Llista d'amfibis i rèptils de Catalunya.

## Enllaços externs

* Fotos.